**Gyakorlati fogorvostanhallgatói verseny**

A 2015. évi TDK Konferencia keretien belül szervezett “Gyakorlati fogorvostanhallgatói verseny”-re várja a szervező bizottság további 5 érdeklődő hallgató jelentkezését (technikai okokból limitált a részvevők létszáma, max. 20 fő és eddig 15 fő jelentkezett). A versenyre még minden V. éves, az őszi szemeszter végén 5-ös konzerváló fogászati gyakorlati jegyet kapott hallgató jelentkezhet. Túljelentkezés esetén elsőbbséget élveznek az aktív TDK hallgatók, illetve számít a jelentkezések beérkezési sorrendje is. Jelentkezni a következő email címre küldött levéllel lehet: farkashdishandor@gmail.com. A levélben szerepelnie kell a hallgató teljes nevének, évfolyamának, az őszi szemeszter végén kapott konzerváló fogászati gyakorlati jegyének, valamint aki végez TDK munkát, kérjük adja meg ennek a címét és a témavezetőjét is.

A versenyre regisztrált résztvevőknek fantomfejben 2 gyakorlati esetet kell megoldaniuk. A verseny során felső nagymetsző megadott preparációja és esztétikai restaurációja lesz a feladat esztétikus kompozit anyag használatával, valamint egy implantátum behelyezésének a megtervezése. A résztvevők a verseny előtt rövid elméleti felkészítést kapnak mindkét témakörben, majd a feladatokat a felkészítők demonstrálni is fogják.

A részletes programot minden regisztrált hallgatónak el lesz küldve a verseny elött e-mailben.

***Időpont:*** 2015. 02. 11. (szerda) 14.00-19.30

***Hely:*** 1088 Budapest, Szentkirályi u. 47., Fogorvostudományi Kar, Oktatási Centrum (FOCI), 2. emelet, Földvári Imre tanlabor